|  |  |
| --- | --- |
| image001 | **ROMÂNIA****MINISTERUL SĂNĂTĂȚII****DIRECȚIA POLITICI DE RESURSE UMANE ÎN SĂNĂTATE****Serviciul de perfecționare în sănătate și recunoaștere****profesională în domeniul sanitar** |
| Strada Cristian Popișteanu, nr.1-3, sector 1, București, ROMÂNIA, cod poștal: 010024, e-mail: dprus@ms.ro  |

**Nr.REG2/542/3 IUL.2024**

 **APROB,**

 **MINISTRUL SĂNĂTĂŢII**

**PROF.UNIV.DR.ALEXANDRU RAFILA**

***REFERAT DE APROBARE***

**Potrivit prevederilor art. 20 alin. (4) din Legea nr. 229/2016, privind organizarea și exercitarea profesiei de fizioterapeut, precum și pentru înființarea, organizarea și funcționarea Colegiului Fizioterapeuților din România cu modificările și completările ulterioare, Regulamentului intern de organizare şi funcţionare a Colegiului Fizioterapeuţilor din România (*RIOF*) se aprobă prin Ordin al ministrului Sănătății.**

 Colegiul Fizioterapeuților din Romania a solicitat prin adresa nr.100/2023 modificarea și completarea Ordinul ministrului sănătății nr. 679/2017, publicat în Monitorul Oficial Partea I nr. 489 Bis din 28 iunie 2017, din următoarele considerente:

* necesitatea asigurării unui nivel adecvat de securitate și de confidențialitate în cazul desfășurării online, prin mijloace de comunicare la distanță, a ședințelor organelor de conducere ale CFZRO și ale comisiilor din cadrul Consiliului Profesional al CFZRO;
* este necesară detalierea procedurii de convocare a ședințelor organelor de conducere ale CFZRO;
* necesitatea reglementării posibilității înființării unor noi departamente la nivelul CFZRO, în funcție de evoluția activității acestuia din urmă;
* este necesară eliminarea termenului „arbitraj” în contextul comisiilor naționale/teritoriale de disciplină și arbitraj, întrucât CFZRO nu poate media sau arbitra; procedura de mediere este reglementată printr-o lege specială, anume Legea nr. 192/2006 privind medierea și organizarea profesiei de mediator;
* este necesară modificarea procedurii de desfășurare a activității comisiilor de disciplină, pentru a eficientiza activitatea acesteia și a permite funcționarea optimă;
* este necesară abrogarea dispozițiilor cu privire la sesizarea făcută referitor la cazurile de malpraxis; având în vedere faptul că pentru celelalte profesii din domeniul sănătății analizarea și soluționarea cazurilor de malpraxis se realizează conform Ordinului ministrului sănătății nr. 1343/200 pentru aprobarea Regulamentului de organizare și funcționare a comisiei de monitorizare și competență profesională pentru cazurile de malpraxis, pentru o mai bună desfășurare a activității fizioterapeuților se consideră oportun ca acestora din urnă să li se aplice același tratament juridic;
* reglementarea detaliată a mandatului membrilor comisiilor din cadrul Consiliului Profesional al CFZRO, dar și ai organelor de conducere de la nivel teritorial sau național, ca urmare a întâmpinării unor situații nereglementate de RIOF în activitatea curentă a membrilor din organele de conducere/comisii actuale;
* modificarea reglementării cu privire la activitatea comisiilor de cenzori, urmare a unor constatări făcute în activitatea curentă a acestora;

Pentru motivele invocate, precum și pentru punerea acestui act normativ în concordanță cu prevederile Statutului Colegiului Fizioterapeuților din România, am întocmit alăturatul Proiect de Ordin pentru aprobarea Regulamentului intern de organizare şi funcţionare a Colegiului Fizioterapeuţilor din România

În cazul în care sunteți de acord, acest Proiect urmează a fi postat pe site-ul Ministerului Sănătății la rubrica ”transparență decizională”.

DIRECTOR

RĂZVAN-DANIEL STROE

ȘEF SERVICIU CONSILIER

Gabriela Angheloiu Marilena Chivu